**9-МАВЗУ БЎЙИЧА САВОЛ-ЖАВОБЛАР**

1. **Солиқ назорати - нима ?**

Жавоб: солиқ назорати - солиқ тўловчиларни, солиқ солиш объектларини ва солиқ солиш билан боғлиқ объектларни ҳисобга олишнинг, шунингдек солиқ тўғрисидаги қонунчиликка риоя этилишини назорат қилишнинг ягона тизими.

1. **Солиқ назорати материаллари қайси муддатда рўйҳатдан ўтқазилади?**

Жавоб: солиқ назорати материаллари Ўзбекистон Республикаси Давлат солиқ қўмитаси томонидан белгиланган тартибда солиқ тўловчи ҳисобда турган жойдаги солиқ органида текширув тугаган кундан кейинги иш кунидан кечиктирмай рўйхатдан ўтказилиши керак.

1. **Ўзбекистон республикаси ҳалқаро шартномаларнинг йўналишларидан нимадан иборат?**

Жавоб:

* икки томонлама солиққа тортишга йўл қўймаслик, даромад ва капитал солиғини тўлашдан бош тортишнинг олдини олиш тўғрисидаги шартномалар.
* Солиқ қонунчилигига амал қилиш, шунингдек, солиқ қонунчилигини бузишга қарши кураш бўйича ўзаро ёрдам ва ҳамкорлик масалалари ва солиққа тортиш соҳасида ахборот алмашиш тўғрисидаги шартномалар.
* Билвосита солиқларни ундириш тамойиллари тўғрисидаги шартномалар.
1. **солиқ мониторинги қандай хужжатга асосан ўтқазилади?**

Жавоб:

Солиқ мониторингида иштирок этувчи юридик шахс ва солиқ органи ўртасидаги ахборотга доир ҳамкорлик регламент асосида амалга оширилади.

1. **Солиқ текширувлари мақсади нима?**

Жавоб: Солиқ текширувлари мақсади - солиқ тўловчилар, йиғимларни тўловчилар ва солиқ агентлари томонидан солиқ тўғрисидаги қонунчиликка риоя этилиши устидан назорат қилишдан иборат.

1. **Солиқ мониторинги предмети нимадан иборат?**

Жавоб: Солиқ мониторингининг предмети - солиқ тўғрисидаги қонунчиликка риоя этиш, ўзига нисбатан солиқ мониторинги ўтказилаётган юридик шахс томонидан солиқлар ва йиғимларни ҳисоблашнинг тўғрилиги, тўлиқ ва ўз вақтида тўланганлиги (ўтказиб берилганлиги).

1. **Камерал солиқ текшируви қаерда ўтқазилади?**

 Жавоб: Камерал солиқ текширувчи солиқ органида ўтқазилади.

1. **Камерал солиқ текшируви ўтқазиш асослари нимадан иборат?**

Жавоб: Камерал солиқ текшируви ўтқазиш асослари:

- солиқ хавфини бошқариш тизими асосида аниқланган солиқ тўғрисидаги қонун ҳужжатлари бузилиши содир этилганлиги хавфи мавжудлиги;

- солиқ тўловчи томонидан тақдим этилган солиқ ҳисоботида тафовутлар ёки хатолар аниқлангани;

 - солиқ тўғрисидаги қонун ҳужжатлари талабларининг бузилиши ҳолатлари ҳақида жисмоний ва юридик шахсларнинг солиқ органига мурожаатлари;

- солиқ тўловчи томонидан олдин тақдим этилган солиқ ҳисоботига нисбатан тўланиши лозим бўлган солиқ суммасини камайтирадиган ёки кўрилган зарар суммасини кўпайтирадиган аниқлаштирилган солиқ ҳисоботи тақдим этилганида.

1. **Камерал солиқ текшируви қайси хужжатни ҳисобга олган ҳолда ўтқазилади?**

Жавоб: Камерал солиқ текширувчи камерал солиқ текшируви тугагунига қадар солиқ тўловчи томонидан тақдим этилган аниқлаштирилган солиқ ҳисоботини ҳисобга олган ҳолда ўтказилади.

1. **Камерал солиқ текшируви жараёнида қандай хужжатлар талаб қилиб олинади?**

Жавоб: Камерал солиқ текшируви жараёнида солиқ органи солиқ тўловчидан (солиқ агентидан, учинчи шахсдан):

- ҳисобга олиш ҳужжатларини,

- тақдим этилган солиқ ҳисоботига ва ҳисобга олиш ҳужжатларига доир тушунтиришларни,

- солиқ ҳамда йиғимларни ҳисоблаб чиқариш ва тўлаш билан боғлиқ бошқа ахборотни

1. **Қайси сана камерал солиқ текшируви якунланган сана ҳисобланади?**

Жавоб: Солиқ ҳисоботига тузатишлар киритиш ҳақида талабнома юборилган сана камерал солиқ текшируви тугатилган сана ҳисобланади. Агар ўрганиш ва таҳлил қилиш якунларига кўра тафовутлар ва (ёки) хатолар аниқланмаган бўлса ҳам камерал солиқ текшируви якунланган ҳисобланади.

1. **Солиқ тўловчи талабнома олинган кундан бошлаб ўн кун муддатда қандай хужжатни солиқ органига тақдим этиши шарт?**

Жавоб: солиқ тўловчи солиқ органига талабнома олинган кундан бошлаб ўн кун муддатда тегишли солиқлар бўйича аниқлаштирилган солиқ ҳисоботини ёхуд аниқланган тафовутларнинг асосларини тасдиқловчи ҳужжатлар билан тақдим этиши шарт.

1. **Қандай хужжат аниқланган тафовутлар асосномаси сифатида тақдим этилиши мумкин?**

Жавоб: Аниқланган тафовутларнинг асосномаси сифатида - солиқ маслаҳатчилари ташкилотининг хулосаси тақдим этилиши мумкин.

1. **Солиқ тўловчининг тақдим этган асосномаси ким томонидан кўриб чиқилади?**

Жавоб: Солиқ тўловчининг тақдим этган асосномаси тегишли ҳужжатлар (асосномалар) олинган кундан эътиборан ўн беш кун ичида солиқ органининг раҳбари (раҳбари ўринбосари) томонидан кўриб чиқилади.

1. **Кайси холатда камерал солиқ текшируви жараёнида солиқ тўловчига солиқ аудити тайинланади?**

Жавоб: Солиқ тўловчи томонидан аниқлаштирилган солиқ ҳисоботи тақдим этилмаган ёхуд аниқланган тафовутлар бўйича асосномаларни тақдим этилмаса ёки у тақдим этган асосномалар етарли эмас деб топилса, - солиқ органи солиқ тўловчига солиқ аудитини тайинлашга ҳақли.

1. **Камерал солиқ текшируви бошланиш санаси ва уни ўтқазиш муддати?**

Жавоб: Камерал солиқ текширувини ўтказиш муддати камерал солиқ текширувини тайинлаш тўғрисидаги буйруқда кўрсатилган санадан бошланади ва умумий муддати олтмиш кундан ошиши мумкин эмас.

1. **Камерал солиқ текшируви натижалари бўйича тузилган хулосада нималар акс эттирилади?**

Жавоб: Камерал солиқ текшируви натижалари бўйича тузилган хулосада:

- камерал солиқ текширувини бошлаш ташаббуси учун асос бўлиб хизмат қилган маълумотлар;

- солиққа оид ҳуқуқбузарликларнинг аниқланганлиги ёки аниқланмаганлиги,

- қисман тасдиғини топганлиги ёки топмаганлиги,

- солиқ ҳисоботларидаги тафовутлар ёки хатолар;

- агар бундай ҳаракатлар камерал солиқ текшируви доирасида амалга оширилган бўлса, солиқ тўловчидан ёки учинчи шахслардан талаб қилиб олинган ёхуд солиқ тўловчининг ҳудудларини ва биноларини кўздан кечиришда ҳамда ўтказилган сайёр солиқ текширувларида олинган ахборотни (ҳужжатларни) ўрганиш ва таҳлил қилиш натижалари кўрсатилади.

1. **Камерал солиқ текшируви натижалари бўйича солиқ тўловчининг шахсий кабинетига нима тўғрисида ҳабарнома юборилади?**

Жавоб: Камерал солиқ текшируви натижалари бўйича тасдиқланган хулосага кўра солиқ ҳисоботидаги тафовутлар ёки хатолар аниқланган ҳолатлар юзасидан солиқ органи томонидан икки кун муддатда солиқ тўловчига уларни бартараф этиш тўғрисида талабнома юборилади ва бу ҳақида солиқ органи томонидан солиқ тўловчининг шахсий кабинетига тегишли хабарнома юборилади.

1. **Камерал солиқ текшируви пайтида тузилган далолатномага нима асос бўлади ва унда нима қайд этилиши керак?**

Жавоб: Камерал солиқ текшируви пайтида далолатнома тузишга солиқ тўловчи томонидан Солиқ кодексида жавобгарлик белгиланган солиққа оид ҳуқуқбузарликнинг содир этилганлиги ҳолати асос бўлади ва унда камерал солиқ текширувини ўтказган мансабдор шахс солиқ тўғрисидаги қонун ҳужжатлари бузилганлиги ҳолатларини қайд этади.

1. **Солиққа оид ҳуқуқбузарлик тўғрисидаги ишлар кўриб чиқиш натижалари бўйича қандай қарорлар қабул қилинади?**

Жавоб: Солиққа оид ҳуқуқбузарлик тўғрисидаги ишлар кўриб чиқиш натижалари бўйича солиқ органи раҳбари (раҳбар ўринбосари) томонидан қуйидаги қарорлардан бири қабул қилинади:

қўшимча солиқлар ва пеня ҳисоблаш ёки уларни рад этиш;

солиққа оид ҳуқуқбузарлик содир этганлик учун солиқ тўловчини жавобгарликка тортиш ёки буни рад этиш.

қўшимча солиқлар ва пеня ҳисоблаш ёки уларни рад этиш;

солиққа оид ҳуқуқбузарлик содир этганлик учун солиқ тўловчини жавобгарликка тортиш ёки буни рад этиш.